Билал ауыл биләмәһе башлығы

вазифаһын ваҡытлыса башҡарыусы

Заманова Гөлиә Ансар ҡыҙының

2022  йылға отчет доклады

10.03.2023 йыл

Хөрмәтле депутаттар, етәкселәр, саҡырылғандар!

Беҙҙең осрашыу бик ҡатмарлы ваҡытта үтә. Февраль айынан Рәсәй Көнбайыш илдәренең көслө сәйәси һәм санкция баҫымы аҫтында йәшәй. Сентябрь айынан беҙҙең ир-егеттәребеҙҙә өлөшләтә мобилизацияға эләгеп махсус хәрби операцияла ҡатнашалар. Билал ауыл биләмәһенән 6 егет Украинала хеҙмәт итеп йөрөйҙәр. Өмөтбай ауылы егете Мөхәмәҙиев Ғәзиз Рәғип улы махсус хәрби операция барышында батырҙарса һәләк булып ҡайтты. 22 февраль тыуған мәктәбендә таҡтаташ асыу тантанаһы булып үтте, әсәһенә ике: Батырлыҡ өсөн һәм Генерал Шайморатов ордендары тапшырылды.

Әммә, килеп тыуған ҡатмарлыҡтарға ҡарамаҫтан, ауыл Биләмәһе хакимиәте эшмәкәрлегенең традицион мәсьәләләре көнүҙәк булып ҡала. Ауыл хакимиәте эшмәкәрлеге Федераль һәм Республика закондарына таянып һәм Устав буйынса алып барыла.

2022 йылда Хакимиәт алдына ҡуйылған бурыстарҙы үтәү менән 4 муниципаль хеҙмәткәр шөғөлләнә

Ауыл хакимиәтенең төп бурысы-урындағы үҙидара эшмәкәрлеген тәьмин итеү йәһәтенән ауыл Биләмәһе Уставында ҡаралған вәкәләттәрҙе үтәү.

Беренсе сираттағы бурыстарға түбәндәгеләр инә: ауыл биләмәһе бюджетын үтәү, территорияны төҙөкләндереү һәм йәшелләндереүҙе ойоштороу, урамдарҙы яҡтыртыу, ауыл сиктәрендә электр, газ менән тәьмин итеүҙе ойоштороу, янғын хәүефһеҙлеге сараларын тәьмин итеү.

Был вәкәләттәр ауыл хакимиәтенең көндәлек эшен ойоштороу, норматив документтар әҙерләү, шул иҫәптән депутаттар Йыйылышы ҡарауы, ауыл халҡы менән осрашыуҙар үткәреү, ауыл Хакимиәте башлығы һәм муниципаль хеҙмәткәрҙәр граждандарҙы ҡабул итеү, граждандарҙың яҙма һәм телдән мөрәжәғәттәрен ҡарау юлы менән тормошҡа ашырыла.

Хакимиәте эшендә граждандарҙың шәхси мәсьәләләрен хәл итеү мөһим йүнәлештәрҙең береһе булып тора. Хаттар, ғаризалар, мөрәжәғәттәр, ялыуҙар почта аша, хакимиәттең электрон адресына һәм ауыл хакимиәтенең рәсми сайтына килә. Отчет осоронда граждандарҙан 35 мөрәжәғәт килгән. 2022 йылға килгән граждандарҙың мөрәжәғәттәрен анализлау уларҙың байтаҡ өлөшө ауыл биләмәһен төҙөкләндереү,урамдарҙы яҡтыртыу, ауыл зыяратын кәртәләү өсөн тимер бағаналар алыу, ағастарҙы ҡырҡыу мәсьәләләре менән бәйле булыуын күрһәтә.

Килгән мөрәжәғәттәрҙең бер өлөшө ер бәхәстәрен хәл итеүгә арналған: сик билдәләү, бесәнлек ерҙәрен үлсәтеү, күршеләрҙең ҡылыҡтарына ялыуҙар һ. б.

Билал ауыл биләмәһе хакимиәтенә килгән бөтә мөрәжәғәттәр ҡануниәт менән билдәләнгән ваҡытта теркәлә һәм вазифалар бүлеүгә ярашлы, хакимиәт башлығы һәм уның хеҙмәткәрҙәре тарафынан шәхсән ҡарала.

Эшебеҙҙә халыҡтың бер мөрәжәғәтен дә ҡарауһыҙ ҡалдырмаҫҡа тырыштыҡ. Граждандарҙың мөрәжәғәттәре хакимиәткә урындағы бөтә проблемаларҙы ла белергә ярҙам итә. Билал ауыл биләмәһе территорияһында 5 ауыл урынлашҡан. 2021 йылғы бөтә Рәсәй халыҡ иҫәбен алыу йомғаҡтары буйынса дөйөм һаны 1692 кеше. Билал ауылында 615 кеше. Өмөтбайҙа 449 кеше, Күгиҙелдә -356 кеше, Һәмәндә 259 кеше, Баймырҙала – 13 кеше. шуларҙың 875 ир – егет, 817 ҡатын-ҡыҙ.

Хоҡуҡ һаҡлау органдары һәм башҡа ҡыҙыҡһынған ведомстволар һорауы буйынса 20 көнкүреш характеристикаһы бирелә. Хужалыҡ китабынан 136 өҙөк (выписка из похозяйственной книги) бирелгән.

Шәхси ярҙамсы хужалыҡтарҙы иҫәпкә алыу маҡсатында Билал ауыл биләмәһе территорияһында хужалыҡ китаптары алып барыла. Хужалыҡ китаптарын алып барыу шәхси ярҙамсы хужалыҡ алып барған граждандар тарафынан ирекле нигеҙҙә бирелгән мәғлүмәттәр нигеҙендә тормошҡа ашырыла. Йорт хужалыҡтары мәғлүмәттәре буйынса мәғлүмәттәрҙе актуалләштереү маҡсатында йыл һайын хужалыҡ иҫәбе китаптарын тикшереү үткәрелә, шәхси хужалыҡ буйынса мәғлүмәт актуалләштерелә. Ауыл биләмәһендә 645 йорт иҫәпләнә.

Инициативалы бюджетлау 2022 йылда ауыл хакимиәте Билал ауылы биләмәһенә янғын һүндереү техникаһын алыу буйынса инициативалы бюджетлауҙы үҫтереү сиктәрендә урындағы башланғыстарға ярҙам итеү проекттарын (ППМИ) конкурс буйынса һайлап алыуҙа ҡатнашыуға ғариза бирә. Проект һайлап алыуҙы үтә һәм тормошҡа ашырыла. Ауыл халҡының берҙәмлеге һәм тырышлығы арҡаһында 2 янғын һүндереү мобиль комплекстары алынды (МПК-2).

**Норматив хоҡуҡи эшмәкәрлек.**

Билал ауыл биләмәһе хакимиәте отчет осоронда кәрәкле закон сығарыу эшмәкәрлеген бергәләп тәьмин итә. Ҡала хакимиәте хеҙмәткәрҙәре урындағы әһәмиәттәге мәсьәләләрҙе хәл итеү йәһәтенән ауыл Хакимиәте эшмәкәрлеген тәьмин итеүгә ҡағылышлы норматив хоҡуҡи акттар эшләй, артабан улар депутаттар иғтибарына ҡарауға һәм раҫлауға тәҡдим ителә. Отчет осоронда хакимиәт белгестәре тарафынан ауыл биләмәһе хакимиәте эшмәкәрлегенең төп мәсьәләләрен регламентлаусы 32 ҡарар проекты әҙерләнгән һәм ҡарауға индерелгән.

Ауыл депутаттары отчет осоронда 8 ултырыш үткәрә. Граждандарҙың мәнфәғәттәренә ҡағылышлы норматив хоҡуҡи акттар ауылдың мәғлүмәт стендтарында һәм ауылдың интернет сайтында урынлаштырыла. Ауыл биләмәһе депутаттары Йыйылышының норматив эшмәкәрлеге сиктәрендә 32 ҡарар(решение) сығарыла, ауыл биләмәһе хакимиәте 53 ҡарар (постановление) һәм 51 бойороҡ (распоряжение) ҡабул итә.

Отчет осоронда нотариаль ғәмәлдәр алып барыу өлөшөндә вәкәләттәрҙе үтәү буйынса эш алып барыла. 2022 йылда 147 нотариаль эш башҡарылған (доверенность, заявление), һөҙөмтәлә ауыл бюджетына 27000 һум аҡса килгән.

Ауыл биләмәһе халҡының социаль - иҡтисади тормошонда бәләкәй һәм урта эшҡыуарлыҡтың шәхси эшҡыуарҙары (ИП.КФХ) мөһим роль уйнай. Территорияла уларҙың һаны 8.

9 крәҫтиән фермер хужалығы (КФХ), 8 шәхси эшҡыуар (ИП), 1 икмәк бешереү цехы. 357 хужалығта 1788 баш эре мөгөҙлө, 578 баш ваҡ мал, 800 яҡын йылҡы малы аҫрала. Ишморатов Әсләм Әбүзәр улы, Күсәрбаев Илдар Булат улы, Әмиев Ришат Зәйнулла улы, Фәттәхов Ғәзиз Әхнәф улы уңышлы эшләп килгән крәҫтиән фермер хужалыҡтары иҫәпләнә. Шулай уҡ эшҡыуарлыҡ өлкәһендә бик уңышлы эшләп килгән эшҡыуарҙар етерлек. Ауылдарҙа ризыҡ һәм көнкүреш тауарҙарын һатыу нөктәләрен булдырып, халыҡты хеҙмәтләндереүҙән тыш, мәҫәлән Хамматов Айҙар Айрат улы халыҡҡа һыу скважиналарын быраулау буйынса эштәр атҡара, Күсәрбаев Илдар Булат улы иһә техникаларға КУН аҫылмалы ҡоралмаһын эшләүҙе күптән яйға һалған. Бында ул бик күп егеттәргә эш урыны, аҡса табыу сығанағы булдырған. Шулай уҡ Ишморатов Әсләм Әбүзәр улы ла ауыл халҡы өсөн мал һуйыу цехы (убойный цех) бар. Әхмәтов Рөстәм Иғдислам улы ООО «БАЙ» ауылдарҙан һөт йыя.

Беҙҙең ауылдарҙың уңайлы географик урында урынлашыуы халыҡҡа төрлө эшҡыуарлыҡ төрҙәре менән шөғөлләнергә мөмкинлек бирә. Кешеләрҙең именлеген арттырыу өсөн бөтә булған ресурстарҙы файҙаланырға кәрәк: шулай уҡ ҡуртымға тәғәйенләнгән ауыл хужалығы тәғәйенләнешендәге пай ерҙәрен рациональ файҙаланыу, эшҡыуарлыҡты һәм шәхси ярҙамсы хужалыҡтарҙы үҫтереү буйынса төрлө дәүләт программаларында әүҙемерәк ҡатнашыу.

Бөгөнгө көндә 645 хужалыҡта (2021 йылда 645 хужалыҡ булған) Билал 202, Өмөтбайҙа 194, Күгиҙелдә 145, Һәмәндә 93, Баймырҙала 11 хужалыҡ , шуларҙың эсенән 103 хужалыҡ буш тора.

2022 йылда 21 сабый (2021 - 26 бала),Билал – 6 (2021 - 9 ) бала, Һәмәндә – 4 (2021 - 3) бала, Өмөтбайҙа – 3 (2021 - 8) бала, Күгиҙелдә – 6 (2021 - 6) бала, Баймырҙала 2 (2021-0) сабый бала тыуған. 25 кеше вафат булған (2021- 21). Билал - 8 (2021 – 5), Һәмәндә – 4 (2021-10), Күгиҙелдә – 6(2021-1), Өмөтбайҙа -7(2021-5), Баймырҙала юҡ, (2021-1).

**Бюджет үтәлеше.**

Бюджет-үҫештең төп күрһәткесе, шуға күрә бюджет сәйәсәтенең төп маҡсаты финанс ресурстарын максималь һөҙөмтәле файҙаланыуҙы тәьмин итеү һәм муниципаль финанстар менән идара итеү сифатын күтәреү була Ауыл биләмәһе бюджеты ауылдың социаль-иҡтисади үҫешенең тотороҡлолоғона һәм һөҙөмтәлелек күрһәткестәренә өлгәшеү өсөн төп финанс инструменты булып хеҙмәт итә. Бюджет үтәлешен формалаштырыу, раҫлау һәм контролдә тотоу рәсәй Федерацияһы ҡануниәте менән билдәләнгән һалым килемдәренән сығып тормошҡа ашырыла. Ауыл биләмәһе бюджетын үтәү ауыл биләмәһе депутаттары Йыйылышы ҡарарҙарына ярашлы тормошҡа ашырыла.

Башҡортостан Республикаһының Баймаҡ районы Билал ауыл советы ауыл биләмәһе буйынса Мәғлүмәт 2022 йыл өсөн бюджет үтәлеше тураһында. Башҡортотсан Республиканың Баймаҡ районы Билал ауыл советы ауыл биләмәһе хакимиәте буйынса 2022 йылда килем 5359,4 мең һум күләмендә килгән.,

Шул иҫәптән үҙ килеме план 1257,6 мең һум 894,1 мең һум үтәлгән

НДФЛ 54,8 мең һум - 81,6 мең һум

Ойошмаларҙан ер һалымы 0,00 мең һум 3,5 мең һум

Физик шәхестәрҙән ер һалымы - 499,8 мең һум 339,5 мең һум

ЕСХН 21,0 мең һум 19,8 мең һум

Милеккә һалым 112,0 мең һум 71,7 мең һум

Дәүләт пошлинаһы 20,0 мең һум, 27,0 мең һум

Башҡа һалым булмаған килемдәр 200,0 мең һум 1,00 мең һум

Инициативалы түләүҙәр 350,00 мең һум 350,00 мең һум

Муниципаль райондар бюджеттарынан бюджет тәьминәтен тигеҙләүгә ауыл биләмәләре бюджеттарына дотациялар 2132,6 мең һум.

Башҡа түләүһеҙ керемдәр -168,1 мең һум

Башҡа түләүһеҙ керемдәр -90,9 мең һум

Ауыл биләмәләре бюджеттарына тапшырылған башҡа бюджет трансферттары 524,0 мең һум Субвенциялар 49,7 мең һум.

БР бюджетынан трансферттар-төҙөкләндереүгә,янғын хәүефһеҙлеген тәьмин итеүгә,тирә-яҡ мөхитте һаҡлауға 500,00 мең һум (благоустройство)

Урындағы башланғыстарғҙы яҡлау проекттарына, йәмәғәт инфраструктураһын үҫтереүгә СП бюджеттарына тапшырылған башҡа бюджет-ара трансферттар -1000,00 мең һум (субсидия)

2022 йылда Биләл ауыл советы буйынса сығымдар 5422,3 мең һум тәшкил итә,шуларҙың;

Урындағы үҙидара органдарын тотоуға -2738,5 мең һум

Хәрби хеҙмәт хеҙмәткәрен тотоуға - 49,7 мең һум

Янғын хәүефһеҙлеген тәьмин итеүгә - 1501,7 мең һум (ППМИ)

Юлдарҙы тотоуға 395,5 мең һум (на содержание дорог)

Төҙөкләндереүгә 554,3 мең һум (благоустройство)

Кадастр эше 87,0 мең һум (кадастровая работа)

Сүп-сар майҙансыҡтарында ҡаты көнкүреш ҡалдыҡтары менән эш итеү (Билалда Һаҡмар урамында контейнер майҙансығы) - 90,9 мең һум

Мәҙәни сараларға - 4,7 мең һум

Ауыл биләмәһенең 2023 йылдың 01 ғинуарына кредитор бурысы Саптаров И.Ш. аванс отчеты буйынса 71,2 мең һум суммаһында бар.

Килемдәрҙе һәм сығымдарҙы иҫәпкә алып, 2023 йылдың 01 ғинуарына ҡарата 20,4 мең һумлыҡ аҡсаның буш ҡалдыҡтары бар.

Төҙөкләндереүгә (благоустройствоға) бүленгән 500 мең һум эсенән ИП Сафин И.С. – Һәмән зыяратын кәртәләү өсөн тимер торбалар алынды – 30мең һумлыҡ, торбалар Бускунов Ю.Х. һаҡлана.

Күгиҙелдә ҡыйлыҡтарҙы ябыу өсөн ИП КФХ Фаттахов Г.Ә. – 69990 һум, Өмөтбайҙағы ҡыйлыҡтарҙы ябыу өсөн Управление “Башмеливодхоз» менән 144900 мең һум,

Урамдарҙы яҡтыртыу ҡоролмаларын ремонтлау, өҫтәп яңыларына ҡуйыу өсөн хеҙмәт килешеүе төҙөлдө (договор) ИП Каширин Т.В. – 365956 һум, 235569 һумлыҡ эш башҡарылды, ҡалған 130027 һум быйылғы 2023 йылғы бюджеттан китәсәк.

2022 йылда алынған Өмөтбайға балалар майҙансығына 125000 һум (Төҙөкләндереүгә (благоустройствоға) бүленгән 500 мең һум эсенән) китәсәк. Быйылға яҡынса 116000 мең һум аҡсаны төҙөкләндереүгә тотонасаҡбыҙ.

Юлдарҙы ремонтлау өсөн ИП Ирназаров Ш.Ш. менән 128535 меңгә килешеү төҙөлгән, быйылғы бюджеттан (838 500 мең һум юлға бүленгән) китәсәк.

4 ҡыйлыҡтың 3-ө ябылды Күгиҙелдә 2, Өмөтбайҙа 1. Сүп-сарҙы бөтөрөлгән ҡыйлыҡтарға сығарыу тыйыла, ҡағиҙә боҙоусылар ғәмәлдәге ҡануниәткә ярашлы язаланасаҡ.

- ауыл биләмәһендә 6 контейнер майҙансығы бар, уларҙа 21 контейнер бар. Унда тик көнкүреш сүп-сарҙарын ғына ташларға мөмкин.

Әлеге мәлдә ауыл урамдарын ҡарҙан таҙартыу өсөн ИП КФХ Кусәрбаев И.Б. менән 100000 мең һумға, Үҙебеҙҙең трактор өсөн Габдрашитов В.А. менән 20000 мең һумға килешеүҙәр төҙөлгән.

Шулай уҡ һәр кесеаҙна экологик өмәләрҙә «Таҙа кесеаҙна», “Йәшел Башҡортостан” кеүек акциаларҙа, «Сылтыр шишмә», «Таҙа Һаҡмар» Ҡоролтай аллеяһында ҡороған, үҫмәй ҡалған ағастарҙы яңынан ултыртыу кеүек өмәләрҙә ҡатнаштыҡ. Һәмән ауылы зыяраты өлөшләтә профлист менән кәртәләнде, таҙартылды. Һүҙемде тамалап ауылыбыҙ, тәбиғәтебеҙ, үҙебеҙ яҡшы, матур, тәртипле булһын өсөн барлыҡ тырышлығыбыҙҙы һалайыҡ. Һәр төрлө өмә, сараларҙан ситтә, тик күҙәтеүсе булып ҡалмайыҡ, уртаһында ҡайнап йәшәйек

Хөрмәтле депутаттар, саҡырылғандар!

Был йылды ла берҙәм көс менән, бергәләп иҫәнлектә, һаулыҡта халыҡ мәнфәғәтен яҡлап үткәрәйек, һау булайык!

Иғтибарығыҙ өсөн ҙур рәхмәт!